**Rokovací poriadok**

**Výročnej členskej schôdze TJ Hviezda Zádubnie konanej dňa 18. januára 2014 schválený Výkonným výborom dňa 24.11.2013**

1. Na Výročnej členskej schôdzi sa zúčastňujú členovia s právom hlasovať, a to členovia Telovýchovnej Jednoty Hviezda Zádubnie (ďalej len TJ), ktorí majú zakúpenú členskú kartu na rok 2014. Bez práva hlasovať sa na členskej schôdzi zúčastňujú predseda TJ, členovia Výkonného výboru a predseda Revíznej komisie.

2. Volebná výročná schôdza na začiatku rokovania musí odsúhlasiť program Volebnej schôdze ako aj Pracovné predsedníctvo a overovateľov zápisu. .

3. V prípade doplnenia predloženého programu Volebnej schôdze o ďalšie body, musia byť tieto body schválené osobitne. Doplnenie týchto bodov nesmie byť v rozpore so stanovami TJ Hviezda Zádubnie. V prípade požiadaviek musí byť o týchto bodoch umožnená diskusia.

4. O programe Volebnej schôdze ako aj o doplnení bodov sa hlasuje verejne.

5. Návrh je prijatý ak pre neho hlasovala nadpolovičná väčšina prítomných členov TJ.

6. Hlasovania sa zúčastňujú členovia s právom hlasovať.

7. Volebná konferencia je uznášaniaschopná, ak je prítomná nadpolovičná väčšina členov s právom hlasovať.

8. Priebeh Volebnej schôdze riadi Pracovné predsedníctvo a pracovné komisie ( mandátová, volebná a návrhová) podľa programu, ktorý schválila konferencia.

9. Činnosť pracovných komisií riadia ich predsedovia, ktorých zvolila Volebná schôdza TJ.

10. Voľby komisií:

*Mandátová*

je dvojčlenná, preveruje právoplatnosť mandátov, kontroluje prezenčné listiny, predkladá správu o účasti členov a správu o uznášaniaschopnosti Volebnej schôdze.

*Návrhová*

Je dvojčlenná, predkladá Volebnej schôdzi návrh na uznesenie, prípadne ďalšie dokumenty

*Volebná*

je trojčlenná, zabezpečuje a uskutočňuje voľby, predkladá Volebnej schôdzi návrh kandidátov na jednotlivé funkcie, riadi voľby a podáva správu o ich výsledku, v práci sa riadi volebným poriadkom Volebnej schôdze. Členom volebnej komisie nemôže byť kandidát uvedený na kandidačnej listine.

11. Diskusie sa môžu zúčastniť členovia Volebnej schôdze TJ ako aj hostia. Do diskusie sa hlásia písomne. Čas vymedzený na diskusný príspevok je 4 minúty. Po skončení stanoveného limitu je predsedajúci schôdze TJ povinný upozorniť diskutujúceho na túto skutočnosť a požiadať ho o ukončenie príspevku. Právo jedného diskusného vystúpenia má každý člen i hosť. Reakcia na diskusný príspevok môže byť najviac 1 minútu/diskutujúci. Kandidáti na predsedu TJ, predsedu Revíznej komisie TJ má právo na prezentovanie svojich zámerov v dĺžke najviac 5 minút.

12. Diskusia sa ukončí predčasne, buď na návrh Pracovného predsedníctva, resp. niektorého z členov a následným schválením schôdzou.

13. Písomné pripravené diskusné príspevky môžu účastníci odovzdať pracovnému predsedníctvu.

14. Predsedajúci schôdze nemôže diskusiu komentovať, alebo iným spôsobom obmedzovať názor diskutujúceho. Je však povinný nepripustiť k tej istej veci dvakrát vystúpiť tomu istému členovi TJ. V prípade osobných invektív predsedajúci odoberie diskutujúcemu slovo.

15. Členovia s právom hlasovať majú právo byť volený, diskutovať, podávať pripomienky a návrhy. Hostia majú také isté práva okrem práva hlasovať.

16. Hlasovanie o protokolárnych veciach a predložených dokumentoch sa uskutočňuje verejným spôsobom. Verejne sa hlasuje zdvihnutím mandátu(členskou kartou). Najskôr sa prezentujú všetky návrhy a následne je prípustná diskusia, po ktorej sa o jednotlivých návrhoch hlasuje v poradí, tak ako boli predložené. Najskôr sa hlasuje o pôvodnom návrhu.

17. Členovia s právom hlasovať o uvoľnenie z chôdze žiadajú Pracovné predsedníctvo. Len s jeho súhlasom môžu opustiť rokovanie a odovzdať hlasovací lístok (nevyplnený) predsedajúcemu.